तोड़फोड़ और जानलेवा हमला करने के आरोपी को जेल
भास्कर न्यूज| मदनगंज-किशनगढ़
हाउसिंगबोर्ड क्षेत्र में 23 जून को शैतानसिंह धौलपुरिया उसके साथियों पर जानलेवा हमला कर कार में तोड़फोड़ करने के मामले में गिरफ्तार आरोपी की दो दिन की रिमांड अवधि पूरी होने पर सोमवार को न्यायालय में पेश किया गया। जहां से आरोपी को जेल भेज दिया गया। प्रकरण के अनुसार 23 जून गुरुवार की रात धौलपुरिया हाल हाउसिंग बोर्ड निवासी शैतानसिंह धौलपुरिया अपने दो साथी तरुण तेली मोहल्ला निवासी विक्रम सिंह के साथ अपनी कार लेकर हाउसिंग बोर्ड में खड़ा था। रात 9 बजे के आसपास आरोपी हथियारों से लैस होकर आए और शैतानसिंह उसके साथियों पर ताबड़तोड़ हमला कर दिया। सरिये, डंडे सहित अन्य हथियारों से हमलावारों ने तीनों के साथ मारपीट की। कार पर ताबड़तोड़ हमला किया जिससे कार के शीशे टूट गए और कार क्षतिग्रस्त हो गई। मारपीट में शैतानसिंह के चेहरे, हाथ पांव पर गंभीर चोटें आई थी। पुलिस ने इस मामले में अजमेर जेल से प्रोडक्शन वारंट के जरिये आरोपी गोपाल जाट को गिरफ्तार किया था। आरोपी दो दिन के रिमांड पर था। सोमवार को आरोपी को पेश किया गया जहां से उसे जेल भेज दिया गया।
hin_Deva bho_Deva hin_Deva